钦定古今图书集成/明伦汇编/交谊典/第028卷 > 比与邻曲诸贤修举岁事携壶石马追补斜川之游而公济适至饮罢首出和陶之句以纪其
## 钦定古今图书集成/明伦汇编/交谊典/第028卷 > 比与邻曲诸贤修举岁事携壶石马追补斜川之游而公济适至饮罢首出和陶之句以纪其

胜，《辄以用韵酬答，兼呈诸同游者，请共赋之》

朱熹

皇天分四序，代谢无时休。昔人抱孤念，感此成清游。
回眺曾城皋，朗咏斜川流。岁月今几许，长波没轻鸥。
眷言抚佳辰，荒寻靡靡丘。且复置往事，及兹命高俦。
纵策聊并欢，飞觞起相酬。未知千载下，亦记此日不。
《商歌》有遗音，《林乐》无馀忧。但得长如此，吾君复何求。